Santa Marta (baile)

'S e baile ann an Magdalena, Coloimbia,Dùthchannan aig SMO   a th'ann  Santa Marta.  Tha e suidhichte dìreach air oirthir A' Chairibìan le tràighean òr-bhuidhe air a bheulaibh agus  beanntan na Sierra Nevada de Santa Marta air a chùlaibh, 904km air falbh bho Bhogotá.Invias Tha àirde meadhanach dhe 6m os cionn ìre na mara leis gur e port a th’ann, ach tha am beinn leis an canar Pico Colón suidhichte aig  5,775 os cionn ìre na mara. 'S e baile le gnàth-shìde gu math  teth a th' ann le teodhachd mu 34˚ thar cheann, rè na bliadhna, ach tha gnàthan-shìde eile shuas air a’ mhòintich. Chaidh am baile a stèidheachadh ann an 1525. 'S e Santa Marta an 11mh baile as motha na dùthcha.Bailtean as motha na dùthcha

 Freumhan an Ainm 
Mar a b'àbhaist ann an Aimearaga, chruthachadh na Spàinntich ainmean-àite le freumhan anns na creideamhan aca neo mar chuimhne air àiteachan agus daoine ainmeil thall anns an Spàinn: m.e. Sante Fe de Bogotá, San Bonifacio de Ibagué agus Santiago de Cali. Mar sin, fhuair am baile an t-ainm aige oir chaidh e a steidheachadh air an latha aig Naomh Martha,Catholic Online neo Marta ann an Spàinntis. Tha santo/a a' ciallachadh naomh.Real Diccionario de la Lengua

 Sluagh a' bhaile 
Ged a tha  415,272 nan tàmh anns a' bhaile, chan eil ach  30,148 dhuibh a' fuireach anns na sgìrean dùthchasail am broinn crìochan a' bhaile.Figearan Oifis a' Chunntas-sluaigh Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Coloimbia Virtual Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. 

Taobh chinnidh, ' s e daoine geala a th'ann a' mhòr-chuid dhe na daoine ann an Santa Marta (is mòran dhuibh mestizos). ‘S e Tùsanaich a th’ann an 1% agus tha 7.6% dhe daoine le freumhan ann an Afraga.  ' S urrainn dhan 91.6% dhe na daoine ann an Santa Marta leughadh agus sgrìobhadh. A tuilleadh air sin, tha fòn aig an taigh aig 46.2% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann an Santa Marta.  Chithear fèilltean  caitligeach, leis gur e dùthaich le mòr-chuid chaitligeach a th’ann fhathast,Country Studies: Colombia  fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Bailtean Co-cheangailte 
 24px Miami Beach, Stàitean Aonaichte.SisterCities

 Daoine Ainmeil 
 José María Campo Serrano (1832–1915): Ceann-suidhe na dùthcha eadar 1886 agus 1887.

Chaochail Simón Bolívar, saoradair Aimearaga a Deas an seo ann an 1830.
Oilthighean
Oilthigh a' Mhagdalena

 Iomraidhean 

 Ceanglaichean a-mach 
 An t-sìde ann an Santa Marta

Roinn-seòrsa:Bailtean ann an Coloimbia